1.

Muutetaan 1 artiklan 1 kohta seuraavasti: a) korvataan c alakohta seuraavasti: ”c) ’CIS 2’:lla järjestelmää, joka sisältää i) EKP:hen sijoitetun keskustietokannan, johon tallennetaan kaikki näiden suuntaviivojen ja päätöksen EKP/2010/14 (*) nojalla kerättävät merkitykselliset tiedot euroseteleistä, eurokolikoista, osapuolten käteisrahan infrastruktuurista ja kolmansien osapuolten operatiivisesta toiminnasta; ii) Internet-pohjaisen verkkosovelluksen, joka mahdollistaa järjestelmän joustavan kokoonpanon ja tuottaa informaatiota tietojen toimittamisen ja tietojen hyväksymisen tilasta, tietojen muutoksista sekä erityyppisistä viitetiedoista ja järjestelmän muuttujista; iii) raportointimoduulin kerättyjen tietojen tarkastelua ja analysoimista varten; sekä iv) CIS 2:n tiedonsiirtomekanismin; (*) Päätös (EKP/2010/14), tehty 16 päivänä syyskuuta 2010, eurosetelien aitouden ja kunnon tarkastamisesta sekä kiertoon palauttamisesta (EUVL L 267, 9.10.2010, s. 1).”;" b) korvataan g–n alakohta seuraavasti: ”g) ’CIS 2:n tiedonsiirtomekanismilla’ ESCB XML Data Integration (EXDI) -sovellusta. EXDI-sovellusta käytetään tietosanomien luottamukselliseen siirtoon kansallisten keskuspankkien, tulevien eurojärjestelmän kansallisten keskuspankkien ja EKP:n välillä sitä tukevasta teknisestä infrastruktuurista (esim. tietokoneverkot ja ohjelmistosovellukset) riippumatta; h) ’tietosanomalla’ tiedostoa, joka sisältää kansallisen keskuspankin tai tulevan eurojärjestelmän kansallisen keskuspankin päivittäiset, kuukausittaiset tai puolivuosittaiset tiedot yhdeltä raportointijaksolta tai, jos kyseessä ovat muutokset, yhdeltä tai useammalta raportointijaksolta sellaisessa tiedostomuodossa, joka sopii yhteen CIS 2:n tiedonsiirtomekanismin kanssa; i) ’tulevalla rahaliittoon osallistuvalla jäsenvaltiolla’ rahaliittoon osallistumatonta jäsenvaltiota, joka on täyttänyt euron käyttöönotolle asetetut edellytykset ja jonka osalta on tehty päätös poikkeuksen kumoamisesta (Euroopan unionin toiminnasta tehdyn sopimuksen 140 artiklan mukaisesti); j) ’pankkipäivällä’ mitä tahansa sellaista päivää, jolloin raportoiva kansallinen keskuspankki ovat avoinna pankkitoimintaa varten; k) ’kirjanpitotiedoilla’ liikkeessä olevien eurosetelien oikaisematonta arvoa, jota on korjattu suuntaviivojen EKP/2010/20 (**) 12 artiklan 2 kohdan a ja b alakohdan mukaisesti niiden korottomien saamisten määrällä, joiden vastapuolena ovat euroalueen ulkopuolisten setelivarastojen ohjelmaa hoitavat luottolaitokset; l) ’tietotapahtumalla’ tapahtumaa, joka kirjataan CIS 2:een ja joka aiheuttaa ilmoituksen lähettämisen CIS 2:sta yhdelle tai useammalle kansalliselle keskuspankille ja EKP:lle. Kyseessä on tietotapahtuma: i) jos kansallinen keskuspankki on lähettänyt päivittäisiä, kuukausittaisia tai puolivuosittaisia tietoja sisältävän sanoman CIS 2:lle, ja tämän perusteella CIS 2:sta on lähetetty vastaussanoma kyseiselle kansalliselle keskuspankille ja EKP:lle; ii) jos kaikkien kansallisten keskuspankkien sanomat on onnistuneesti hyväksytty uuden raportointijakson osalta, jolloin CIS 2:sta lähetetään tilanneraporttisanoma kansallisille keskuspankeille ja EKP:lle; tai iii) jos CIS 2 hyväksyy tilanneraporttisanoman lähettämisen jälkeen onnistuneesti tiettyä kansallista keskuspankkia koskevan korjatun sanoman ja lähettää kansallisille keskuspankeille ja EKP:lle korjausilmoituksen; m) ’rahaa käsittelevillä laitoksilla’ neuvoston asetuksen (EY) N:o 1338/2001 (***) 6 artiklan 1 kohdassa mainittuja laitoksia ja talouden toimijoita; (n) ’kolikoita liikkeeseen laskevilla yksiköillä’ mitä tahansa yksiköitä, joille euroalueen jäsenvaltio on antanut tehtäväksi laskea kiertoon eurokolikoita. Kolikoita liikkeeseen laskevia yksiköitä voivat olla kansallinen keskuspankki, rahapaja, valtiovarainministeriö nimetyt julkiset laitokset tai yksiköt, jotka laskevat kolikoita kiertoon kolikoiden säilytys- ja toimitusjärjestelmässä (coin-held-to-order scheme, (CHTO)); (**) Suuntaviivat EKP/2010/20, annettu 11 päivänä marraskuuta 2010, kirjanpitoa ja tilinpäätöstietojen antamista koskevista oikeussäännöistä Euroopan keskuspankkijärjestelmässä (EUVL L 35, 9.2.2011, s. 31)." (***) Neuvoston asetus (EY) N:o 1338/2001, annettu 28 päivänä kesäkuuta 2001, euron väärentämisen torjunnan edellyttämistä toimenpiteistä (EYVL L 181, 4.7.2001, s. 6).”;" c) lisätään n alakohdan jälkeen seuraavat uudet määritelmät: ”o) ’kolikoiden säilytys- ja toimitusjärjestelmällä’ tai ’CHTO-järjestelmällä’ (coin-held-to-order scheme) kolikoita liikkeeseen laskevan yksikön ja yhden tai useamman säilyttäjän välisistä yksittäisistä sopimusjärjestelyistä koostuvaa ohjelmaa kolikoita liikkeeseen laskevan yksikön jäsenvaltiossa; ohjelman mukaisesti kolikoita liikkeeseen laskeva yksikkö: i) toimittaa säilyttäjille eurokolikoita, joita ne varastoivat muualla kuin kolikoita liikkeeseen laskevan yksikön tiloissa kiertoon laskemista varten, ja ii) hyvittää tai veloittaa suoraan kansallisessa keskuspankissa olevaa — säilyttäjän tiliä, tai — sellaisten luottolaitosten tiliä, jotka säilyttäjän asiakkaina ostavat säilyttäjältä eurokolikoita. Säilyttäjät tai niiden asiakkaat tallettavat tai nostavat CHTO-järjestelmään kuuluvia eurokolikoita liikkeeseen laskevaan yksikön varastotiloihin/varastotiloista siten kuin kansalliselle keskuspankille on ilmoitettu. p) ’ryhmän 1 tietoerällä’ tietoerää, jonka kansallisen keskuspankin on liitteessä I-III ja liitteessä VII määritetyllä tavalla toimitettava CIS 2:een ja joka on toimitettava kultakin raportointijaksolta; q) ’tapahtumapohjaisella tietoerällä’ tietoerää, jonka kansallisen keskuspankin on liitteessä I-III ja liitteessä VII määritetyllä tavalla toimitettava CIS 2:een ja joka on toimitettava vain, jos niiden taustalla oleva tapahtuma esiintyy raportointijakson aikana; r) ’IAM-järjestelmällä’ (Identity and Access Management, IAM) jaettua turvallisuuspalvelua, jota käytetään EKPJ:n sovellusten käyttöoikeuksien myöntämiseen ja hallintaan;”